A murit Horațiu Giurgiu
Lumea sportului din România este în doliu! A murit Horațiu Giurgiu, o legendă a baschetului românesc și a CS Dinamo. Anunțul a fost făcut joi, pe 28 martie, de către Clubul Sportiv Dinamo.
Horațiu Giurgiu, poreclit și "Bigu" de cei apropiați, a fost activ ca jucător la Dinamo în danii '60-'70. Acesta a câștigat, în total, șapte titluri naționale. Ulterior, și-a continuat cariera în calitate de antrenor, adăugând alte 16 titluri naționale ale României la toate categoriile de juniori.
Inițial, și-a început parcursul ca jucător pe malurile Crișului Repede, evoluând în tricoul echipei defuncte Dinamo Oradea, sub îndrumarea unei alte legende a baschetului românesc, Prof. Constantinescu, potrivit sursei citate.
Printre jucătorii pe care i-a lansat în baschet se numără Titi Popa, Gherasim Tzakis, Mircea Ivanov, Cornel Alecu, Nicolae Chiran, Mihai Hălmăgeanu, Uche Iheadindu și mulți alții. De asemenea, Horațiu Giurgiu a fost o sursă de inspirație pentru mulți antrenori români. Printre aceștia se numără și Hristu Șapera, actualul tehnician al echipei CS Vâlcea 1924.
Cu ocazia amintirii lui Horațiu Giurgiu, vineri (29.03), la meciul dintre CSM CSU Oradea și Dinamo București, se va ține un moment de reculegere, a mai transmis CSM Oradea.
Acesta va fi înmormântat sâmbătă, pe data de 30 martie.
"Clubul Sportiv Dinamo deplânge trecerea la cele veșnice a profesorului Horațiu GIURGIU (85 de ani), o legendă a baschetului românesc și a Clubului Sportiv Dinamo. Antrenorul cunoscut de apropiati sub numele de alint "Bigu" a jucat la Dinamo în anii 60-70, câștigând șapte titluri naționale.
După ce a renunțat la cariera de sportiv, la numai 33 de ani, a îmbrățișat profesia de antrenor, șlefuind talente precum Constantin "Titi" Popa, Gherasim Tzakis, Mircea Ivanov, Cornel Alecu si Uche Iheadindu.
Condoleanțe familiei! Dumnezeu să-l odihnească în pace!", a transmis CS Dinamo București pe Facebook.
A murit Marina Mălâia
Și lumea teatrului românesc a suferit o pierdere dureroasă.
Marina Mălâia, o talentată artistă a scenei, a încetat din viață la vârsta de doar 37 de ani, în urma unei boli grave.
Vestea despre trecerea la cele veșnice a talentatei regizoare tehnice a fost anunțată de către reprezentanții Teatrului de Comedie.
"Anunțăm cu regret că încă un membru a mai părăsit familia Teatrului de Comedie!
Colega noastră, Marina Mălâia, regizor tehnic, a pierdut ieri, la vârsta de numai 37 de ani, lupta cu o boală necruțătoare.
Transmitem condoleanțe familiei, prietenilor și apropiaților!", a transmis Teatrul de Comedie, într-o postare pe Facebook.
În urma trecerii Marinei Mălâia, Dorina Chiriac și-a exprimat gândurile într-un mesaj plin de sinceritate și compasiune.
"Răvășitor de nedreaptă suferință. om tânăr frumos, tăcut, luminos, capabil, mereu binefăcător. Marina noastră a plecat", a transmis, la rândul ei, Dorina Chiriac.
Decesul prematur al regizoarei Marina Mălâia l-a afectat profund pe numerosi actori, printre care și Marius Manole și Monica Odagiu. Maia Morgenstern, o figură marcantă în lumea actoriei contemporane, și-a exprimat tristețea în secțiunea de comentarii. Ea a transmis un mesaj care reflecta profundul regret față de pierderea unei colege valoroase. Mai mult puteți citi aici.